ไฟแนนเชียลไดเจสต์
&#8216;เฉลิมชัย มหากิจศิริ&#8217; ซื้อ TTA 0.4%
3 เม.ย. 2556

‘เฉลิมชัย มหากิจศิริ’ ซื้อ TTA 0.4%
นายเฉลิมชัย มหากิจศิริ ได้มาหุ้นบริษัท โทรีเซนไทย เอเยนต์ซีส์ (TTA) เพิ่มจำนวน 0.4% เมื่อวันที่ 29 มี.ค.ที่ผ่านมา ทำให้มีหุ้นทั้งสิ้น 20.4% 
GSTELW2 เข้าซื้อขาย 4 เม.ย.นี้ 
ตลาดหลักทรัพย์กำหนดให้ใบสำคัญแสดงสิทธิที่จะซื้อหุ้นของบริษัท จี สตีล (GSTELW2) จำนวน 1,348,653,085 หน่วย เข้าซื้อขายในตลาดหลักทรัพย์วันที่ 4 เม.ย. 2556 นี้
ทั้งนี้ GSTELW2 ขายในราคาหน่วยละ 0.002 บาท มีอายุ 6 ปี 7 เดือน 19 วัน กำหนดแปลงสภาพเป็นหุ้นสัดส่วน 1 ต่อ 1 ในราคาหุ้นละ 0.55 บาท ใช้สิทธิวันแรกวันที่ 28 มิ.ย. 2556 
EUREKA คาดไตรมาสแรกโตต่อ
นายนรากร ราชพลสิทธิ์ ประธานเจ้าหน้าที่บริหารและกรรมการผู้จัดการ บริษัท ยูเรกา ดีไซน์ หรือ EUREKA คาดการณ์ว่าผลประกอบการในไตรมาสแรกปี 2556 น่าจะเติบโตต่อเนื่อง เมื่อเทียบกับช่วงเดียวกันของปีก่อนที่มีรายได้อยู่ที่ 78.24 ล้านบาท เนื่องจากได้รับอานิสงส์จากภาพรวมอุตสาหกรรมของยานยนต์ไทยขยายตัวต่อเนื่อง 
นายนรากร ตั้งเป้าหมายรายได้รวมในปี 2556 ไว้ที่ประมาณ 400 ล้านบาท หรือขยายตัวไม่ต่ำกว่า 30% จากปีก่อนที่มีรายได้ 306.3 ล้านบาท 
FPI ปันผล 20 สตางค์
นายสมพล ธนาดำรงศักดิ์ ประธานกรรมการบริหารและกรรมการผู้จัดการ บริษัท ฟอร์จูนพาร์ท อินดัสตรี้ หรือ FPI เปิดเผยว่า ที่ประชุมใหญ่สามัญผู้ถือหุ้นประจำปี 2556 ได้อนุมัติจ่ายเงินปันผลประจำปี 2555 เพิ่มอีกหุ้นละ 0.08 บาท ซึ่งถือหุ้นรวมจำนวนทั้งสิ้น 295 ล้านหุ้น และก่อนหน้านี้ FPI ได้จ่ายเงินปันผลระหว่างกาลให้กับผู้ถือหุ้นไปแล้วจำนวน 0.12 บาทต่อหุ้น
สำหรับผลประกอบการงวด 9 เดือน ตั้งแต่วันที่ 1 ม.ค.30 ก.ย. 2555 ดังนั้นจะรวมเป็นเงินปันผลจ่ายในปี 2555 ทั้งสิ้นจำนวนหุ้นละ 0.20 บาท โดยกำหนดจ่ายเงินปันผลในวันที่ 2 พ.ค. 2556 ที่จะถึงนี้
ทั้งนี้ รอบปี 2555 ที่ผ่านมาผลประกอบการของ FPI มีการเติบโตอย่างโดดเด่น โดยได้รับอานิสงส์จากนโยบายรถคันแรกของรัฐบาล ทำให้กำไรสุทธิในปี 2555 ทำสถิติสูงสุดนับตั้งแต่ก่อตั้งบริษัทมาเป็นระยะเวลา 20 ปี โดยมีกำไรสุทธิอยู่ที่ 162.53 ล้านบาท เพิ่มขึ้น 99.10 ล้านบาท คิดเป็นอัตราการเติบโต 156.23% จากปี 2554